OpenLLM-France/wikimedia huggingface dataset:
# Ugo Brachetti Peretti

Ugo Brachetti Peretti (Roma, 8 de juliol de 1965) és un directiu d'empresa italià, president del grup API des del 2007 i Ambaixador de l'Orde de Malta a Belarús.

## Família

El seu pare, el comte Aldo Maria Brachetti Peretti, Cavaller del Treball, va estar al capdavant del grup familiar, Anonima Petroli Italiana durant per trenta anys, fins a la seva jubilació el setembre de 2007. La societat va ser fundada de l'avi matern, el Cavaller del Treball Ferdinando Peretti. La seva mare, Mila Peretti, és la National Inspectress de la Creu Roja italiana, on hi ha treballat 30 anys. És l'única dona a Itàlia a haver assolit el grau militar de general. El setembre de 2005 es va carar amb la comtessa Isabella Borromeo Arese Taverna. Tenen tres fills: Angera (nascuda el 2005), Ludovico (nascut el 2008) i Federico (nascut el 2012).

## Carrera

Va estudiar a la American Community School de Londres, on es va diplomar el 1983. Va assolir la llicenciatura en Economia empresarial a la American University of Rome el 1987. Posteriorment va assolir l'especialització a la Universitat de Boston. Ha completat el seu servei militar com a oficial dels Carabinieri.
Després el 1990, va començar a treballar com a dirigent en la companyia de família de qui ell i els seus germans són accionistes al 100%. Durant el seu període amb API ha ocupat molts càrrecs. Des del 1993 Ugo Brachetti Peretti va assumir el rol de Vicepresident Executiu.
El 2007, després d'una sèrie de promocions, és nomenat President de la companyia. Com a tal, ha focalitzat les activitats del Grup sobre el sector petroler, amb el reforçament de la xarxa distributiva i la millora de la refineria de Falconara.
Des del 2019 és ambaixador del Sobirà Orde de Malta a Belarús.

## Guardons

En el 2019, ha estat nomenat Cavaller del Treball del president Sergio Mattarella pel sector petrolier i energètic.

## Notes

* ↑ «Il Pollenza - Conte Brachetti-Peretti» (en italià).
* ↑ «cri.it». Arxivat de l'original el 2006-06-07. [Consulta: 5 agost 2021].
* ↑ «Api_Brachetti_Peretti_lascia_guida_co».
* ↑ «Api_Brachetti_Peretti_lascia_guida_co».
* ↑ http://www.corriere.it/economia/16_febbraio_24/api-ritorno-petrolio-190-milioni-954b6890-db2c-11e5-956c-6f7e55711737.shtml
* ↑ «Il nuovo Ambasciatore del Sovrano Ordine di Malta presso la Bielorussia presenta le sue lettere credenziali» (en italià), 27-11-2020. Arxivat de l'original el 2021-06-14. [Consulta: 5 agost 2021].
* ↑ «quirinale».

## Enllaços externs

* Web d'API
# Universitat de Nova York

La Universitat de Nova York, o New York University en anglès (es fa servir l'acrònim NYU), és una institució privada d'educació universitària i investigació, i una de les més prestigioses del món.
Establerta a Nova York, Estats Units el 1831 per Albert Gallatin i un grup de destacats novaiorquesos, la NYU ha esdevingut la major universitat privada sense ànim de lucre dels Estats Units, amb una població universitària de 39.408 estudiants (sense incloure els 12.526 estudiants que participen en programes que no atorguen crèdits).
La Nova York University ha crescut fins a comprendre actualment 14 escoles i institucions associades. Compta amb 6 grans centres a Manhattan i amb instal·lacions pròpies a Londres, París, Florència, Praga, Madrid, Berlín, Accra i Shanghai.

## Enllaços externs

* Web oficial de la New York University
# Unió Navarresa

Unió Navarresa va ser un partit polític de Navarra d'ideologia dretana. Va ser fundat en 1933 per Rafael Aizpún Santafé. Va significar la recuperació política de la dreta a la Ribera Navarra que estava dominada pels republicans d'esquerra i socialistes.
En 1936 es va integrar en la Confederació Espanyola de Dretes Autònomes (CEDA), que alhora estaven integrades a Navarra en el Bloc de Dretes, que va tenir èxit a Navarra però, en canvi, a Espanya va suposar la seva derrota, per la victòria del Front Popular. Posteriorment, iniciada la Guerra Civil Espanyola i la derrota del sistema democràtic amb la desaparició dels partits polítics i implantació d'una dictadura Franquista el partit va desaparèixer.

## Referències

* ↑ Virto Ibáñez, Juan Jesús «La derecha navarra en la II República: el partido "Unión Navarra" de Rafael Aizpún». Estudios de ciencias sociales, 7, 1994, pàg. 261-279. ISSN: 1131-6632 ISSN 1131-6632.
# Tèspia

Tèspia, segons la mitologia grega, era una filla del déu-riu Asop i de la nàiade Mètope.
Segons Pausànias va donar nom a la ciutat de Tèspies, una ciutat de Beòcia al peu de les muntanyes de l'Helicó, no gaire lluny de Tebes.

## Referències

* ↑ Diodor de Sicília. Biblioteca històrica, IV, 72
* ↑ Pausànias. Descripció de Grècia, IX, 6
# Une aventure de Bout de Zan

Une aventure de Bout de Zan és una pel·lícula muda francesa escrita i dirigida per Louis Feuillade i estrenada el 4 de d’abril de 1913.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan
* René Navarre : El pare de la noia
* Renée Carl
* Luitz-Morat
* Edmond Bréon

## Notes

* ↑ Une aventure de Bout de Zan, bifi.fr
# Une Partie de plaisir

Une partie de plaisir és una pel·lícula dirigida per Claude Chabrol estrenada el 1975.

## Argument

Philippe i Esther formen una parella feliç i tenen una filla: Élise. Philippe decideix que la seva dona i ell han de tenir aventures extraconjugals que després s'explicaran.

## Repartiment

* Paul Gégauff: Philippe
* Danièle Gegauff: Esther
* Clémence Gégauff: Élise
* Paula Moore: Sylvia Murdoch
* Michel Valette: Katkof
* Giancarlo Sisti: Habib
* Cécile Vassort: Annie
# Ultramarató

Una ultramarató, també anomenada cursa d'ultrafons, és un esdeveniment esportiu que implica córrer i caminar una distància superior als 42,195 km que té la tradicional marató.
Hi ha dos tipus d'ultramaratons: les que tenen com a objectiu fer una distància determinada en el menor temps possible, i les que consisteixen a avançar la distància més gran en un temps especificat.
Les distàncies més comunes són els 50 km, 100 km, 50 milles (80.4672 km) i 100 milles (160.9344 km), tot i que n'hi ha d'altres distàncies. Els 100 km són la distància de l'esdeveniment oficial que organitza l'Associació Internacional de Federacions d'Atletisme. També hi ha les maratons dobles i les curses de diversos dies de 100 milles (160,9 km) o fins i tot de més. També hi ha curses de 24 hores.
El format d'aquests esdeveniments va des d'un o diversos bucles que poden ser des d'una pista de 400 metres o bé transcórrer per carreteres o camins de principi a final. També hi ha ultramaratons de trail running amb obstacles com les inclemències del temps, canvis d'elevació o un terreny accidentat. Moltes d'aquestes carreres es duen a terme per camins de terra o camins de muntanya, tot i que també n'hi ha a carreteres enquitranades. En general hi ha avituallaments separats per entre 20 i 25 km de distància, on els corredors poden menjar, beure o descansar. Fer aquestes curses pot durar de 6 hores a 10 dies.
L'Associació Internacional d'Ultracorredors (IAU) organitza el campionat del Món de diverses distàncies d'ultramarató, incloent 50 km, 100 km, 24 hores i ultra-trail running. Aquests esdeveniments són regulats per l'Associació Internacional de Federacions d'Atletisme (IAAF). Molts països del món tenen les seves pròpies organitzacions d'ultramarató, sovint la federació nacional d'atletisme d'aquest país, o són regulats per les seves organitzacions nacionals d'atletisme. La IAU controla i registra els rècords mundials de distàncies, temps i edats.

## Referències

* ↑ «Ultramarató». Gran Enciclopèdia Catalana. Barcelona: Grup Enciclopèdia Catalana.
* ↑ «Road Running 100 km». IAAF. IAAF Athletics. [Consulta: 25 octubre 2013].
* ↑ Jurek, Scott. Eat & Run: My Unlikely Journey to Ultramarathon Greatness. Nova York: Hmhbooks, 2012. ISBN 9780547569659.

## Enllaços externs

* Recursos per a ultramaratonistes Arxivat 2013-10-29 a Wayback Machine.
* Calendari mundial d'ultramaratons
* Classificacions d'ultramaratons
# Valdeavero

Valdeavero és un municipi de la Comunitat de Madrid, fronterer amb la província de Guadalajara.

## Història

El seu nom prové de l'àrab i significa Vall de les aus. Segons els cronistes va ser fundat pels sarraïns i reconquistat per Álvar Fáñez, depenent llavors d'Alcolea del Torote. Durant segles va pertànyer a l'alfoz d'Alcalá, després va passar a ser senyoriu prelactici i després de la corona.
# Rembrandt (Iowa)

Rembrandt és una població dels Estats Units a l'estat d'Iowa. Segons el cens del 2000 tenia 228 habitants.

## Demografia

Segons el cens del 2000, Rembrandt tenia 228 habitants, 96 habitatges, i 59 famílies. La densitat de població era de 440,2 habitants/km².
Dels 96 habitatges en un 32,3% hi vivien nens de menys de 18 anys, en un 54,2% hi vivien parelles casades, en un 4,2% dones solteres, i en un 38,5% no eren unitats familiars. En el 36,5% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,5% tenia menys de 18 anys, un 9,6% entre 18 i 24, un 24,6% entre 25 i 44, un 21,5% de 45 a 60 i un 15,8% 65 anys o més.
L'edat mediana era de 37 anys. Per cada 100 dones de 18 o més anys hi havia 94 homes.
La renda mediana per habitatge era de 34.375 $ i la renda mediana per família de 50.417 $. Els homes tenien una renda mediana de 31.500 $ mentre que les dones 17.500 $. La renda per capita de la població era de 17.248 $. Cap de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rembrandt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Rembrandt». American Fact Finder. Oficina del Cens dels Estats Units, 12-01-2010.
# Říčany

Říčany és una ciutat petita de la República Txeca, a la Regió de Bohèmia Central. El 2006 tenia prop de 17.500 habitants. Està a 20km del centre de Praga i hi ha mitja hora per arribar al Praha hlavní nádraží en tren.
Els pobles de Jažlovice, Krabošice, Kuří, Pacov, Radošovice, Strašín i Voděrádky estan sota l'administració de Říčany.
# Babis (mitologia)

Babis va ser un sàtir frigi, germà de Màrsias. Màrsias va ser rival d'Apol·lo en l'art de la música, i va ser mort i escorxat pel déu per haver dit que tocava millor que ell.
Babis tocava la flauta d'un sol tub, mentre que el seu germà tocava la flauta doble o aulos. Com que era un "innocent" i tocava la flauta molt malament, s'estalvià la còlera divina i no va ser castigat per Apol·lo com el seu germà.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 69. ISBN 9788496061972.
# Andrea Blas

Andrea Blas Martínez (Saragossa, 14 de febrer de 1992) és una jugadora espanyola de waterpolo.
És una waterpolista de l'EW Zaragoza i internacional absoluta amb la selecció espanyola, amb la qual s'ha proclamat subcampiona olímpica en els Jocs Olímpics de Londres 2012 i 2 d'agost de 2013 va aconseguir la medalla d'or en els campionats del Món de Natació de Barcelona 2013.
Amb la selecció sub-20, es va proclamar campiona del món en el Campionat del món Júnior de 2011.

## Palmarès esportiu
### Selecció espanyola

* Medalla d'or en els Campionats del Món de Natació de Barcelona 2013
* Medalla de plata en els Jocs Olímpics de Londres 2012
* Campiona del Torneig Preolímpic de Trieste (2012)
* 5a en els Campionats d'Europa Eindhoven (2012)
* Campiona del Mundial Júnior en Trieste (2011)
* Bronze en l'Europeu Juvenil de Grècia (2007)

## Reconeixements i distincions

* El Reial Saragossa va homenatjar a Andrea Blas, ja que ella va ser l'encarregada de realitzar el servei d'honor a La Romareda en una trobada contra el Màlaga.
* L'equip de futbol femení Prainsa de Saragossa també la va homenatjar en encarregar-li el servei.
* Medalla de Bronze de la Real Ordre del Mèrit Esportiu, atorgada pel Consell Superior d'Esports (2013)
* Medalla de Plata de la Real Ordre del Mèrit Esportiu, atorgada pel Consell Superior d'Esports (2014)

## Referències

* ↑ El Reial Saragossa homenatja a la medallista olímpica Andrea Blas
* ↑ L'olímpica Andrea Blas, homenatjada pel Prainsa

## Vegeu també

* Llista de medallistes espanyols més joves en els Jocs Olímpics

## Enllaços externs

* «Zaragoza homenajea a sus vecinos más ejemplares».
* «Real Madrid, rival en semifinales».
* «Ficha olímpica». london2012.com. Arxivat de l'original el 2013-01-03. [Consulta: 16 febrer 2017].
* «Ficha federativa». rfen.es. Arxivat de l'original el 2016-04-27. [Consulta: 16 febrer 2017].
# Belooziorsk

Belooziorsk (en rus: Белоозёрск) és un poble de la República de Buriàtia, a Rússia, segons el cens del 2010 tenia 1.011 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# (72037) Castelldefels

(72037) Castelldefels és un asteroide descobert el 10 de desembre de 2000 per l'astrònom Josep Manteca a l'Observatori de Begues. La designació provisional que va rebre era 2000 XN44. El descobridor va proposar dedicar-li el nom a la vila de Castelldefels per la seva estreta relació personal amb l'Agrupació Astronòmica d'aquesta ciutat. El 3 de març de 2004, el Minor Planet Center va confirmar-ne el nom.

## Referències

* ↑ Afirmat a: Minor Planet Center Database.
* ↑ «JPL Small-Body Database». [Consulta: 9 gener 2024].
* 1 2 3 4 5 6 7 8 9 «JPL Small-Body Database». [Consulta: 27 febrer 2024].
* 1 2 3 4 5 6 Identificador JPL Small-Body Database: 2072037.
* ↑ «Minor Planet Names: Alphabetical List». Arxivat de l'original el 2021-04-13. [Consulta: 30 juny 2018].

## Enllaços externs

* Descripció i imatges de l'asteroide i del seu descobriment, al web de l'Agrupació Astronòmica de Castelldefels Arxivat 2016-03-03 a Wayback Machine.. (castellà)
* Notícia al web de l'Ajuntament de Castelldefels Arxivat 2022-07-07 a Wayback Machine..
* Dades actualitzades de la NASA amb l'òrbita de (72037) Castelldefels. (anglès)
# 177
## Esdeveniments

* Imperi Romà: Còmmode és associat pel seu pare Marc Aureli al govern de l'Imperi, com a coemperador.
* Lugdúnum (Gàl·lia): Com a fruit de la persecució de cristians, manada per Marc Aureli, 48 persones de Lió i Viena del Delfinat són torturades i lliurades a les bèsties a l'amfiteatre. Són coneguts com els Màrtirs de Lió i Viena.
* Lugdúnum (Gàl·lia): Ireneu succeix el bisbe Potí, un dels màrtirs, a la seu episcopal.
* Manxúria: Els sienpei n'ocupen el sud-oest i són rebutjats.
* Àsia Menor: Oppià, escriptor grec, compon el seu poema en hexàmetres Halieutica, sobre la pesca.

## Naixements

* Lucius Aurelius Commodus Pompeianus. polític romà

## Necrològiques

* Lugdúnum (Gàl·lia): Sant Potí, bisbe, un dels màrtirs.
* Lugdúnum (Gàl·lia): Santa Blandina, una altra màrtir de Lió.

## Referències

* ↑ McHugh, John S. The Emperor Commodus: God and Gladiator (en anglès). Casemate Publishers, 2015-08-31. ISBN 978-1-4738-7167-0.
* ↑ Demougeot, Émilienne «À propos des martyrs lyonnais de 177». Revue des Études Anciennes, 68, 3, 1966, pàg. 323–331. DOI: 10.3406/rea.1966.3779.
* ↑ Zucker, Arnaud; Feuvre, Claire Le. Ancient and Medieval Greek Etymology: Theory and Practice I (en anglès). Walter de Gruyter GmbH & Co KG, 2021-01-18, p. 177. ISBN 978-3-11-071487-6.
* ↑ Oates, John F. «A Sailor's Discharge and the Consuls of A. D. 209». Phoenix, 30, 3, 1976, pàg. 282–287. DOI: 10.2307/1087298. ISSN: 0031-8299.
# Aat

Aat ("la Gran") va ser una reina egípcia de la XII dinastia. Era una dona d'Amenemhet III, l'única d'aquest rei que l'egiptologia coneix amb certesa. Se la suposa mare del rei Sobekneferu.
Aat en jeroglífic :
Aat va ser enterrada a Dashur, sota la piràmide del seu marit, juntament amb una altra reina el nom de la qual s'ha perdut. La seva cambra funerària es troba sota el costat sud de la piràmide. La caixa amb els vasos canopis la van ficar en un nínxol a sobre de l'entrada.
Tot i que la tomba va ser saquejada a l'antiguitat, els arqueòlegs van trobar el seu sarcòfag, una porta falsa i una taula d'ofrenes juntament amb uns quants aixovars funeraris, com set bols d'alabastre en forma d'ànec, dos caps de maça, joies i un dels seus vasos canopis. Entre els objectes funeraris de l'altra reina enterrats a la cambra contigua hi havia bols d'obsidiana i alabastre, caps de maça de granit i alabastre i algunes joies, juntament amb les peces d'un petit santuari de pedra. Aat tenia uns 35 anys a la seva mort, l'altra reina en tenia uns 25. Es van trobar els seus ossos.
Els títols d'Aat eren:
* Princesa eterna (ỉrỉỉ.t-pˁt)
* Dona del Rei (ḥmt-nỉswt mrỉỉ.t=f)
* Unida a la Corona Blanca (ẖnm.t-nfr-ḥḏ.t)
Era una de les moltes esposes d'Amenemhat lll.

## Referències

* 1 2 3 4 Dodson i Hilton, 2004, p. 96.
* 1 2 Dodson i Hilton, 2004, p. 99.
* ↑ «The Pyramid of Amenemhet III at Dahshur» (en anglès). Tour Egypt, 20-06-2011. [Consulta: 12 març 2021].
* ↑ Grajetski, 2005, p. 35.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
# 448 aC

El 448 aC va ser un any del calendari romà prejulià. Era també conegut com el 306 ab urbe condita, o de la fundació de Roma.

## Esdeveniments

* Segona Guerra Sagrada entre Atenes i Esparta pel control de Delfos. Va començar quan Esparta va separar Delos de la Fòcida, i va concedir-li la independència. Pèricles, va sortir amb l'exèrcit atenenc, va capturar Delfos i va retornar la ciutat i l'oracle de Delfos als focis.
* Aulus Aterni va ser elegit tribú de la plebs, l'única vegada que un patrici va exercir aquest càrrec.
* Per evitar aquest tipus d'elecció, es va aprovar la llei Trebonia de tribunis, proposada pel tribú de la plebs Luci Treboni Asper. Disposava que el magistrat que celebrava els comicis on eren elegits els tribuns de la plebs, repetís la votació fins que en fossin elegits deu, sense poder entrar per cooptació, estratagema que s'utilitzava per introduir patricis al càrrec.
* Van ser elegits cònsols a Roma Tit Virgini Tricost Celiomontà i Espuri Hermini Coritinesà.

## Naixements

* Agató, poeta tràgic, descrit a El convit de Plató, va viure amb el seu company Pausànies.

## Referències

* ↑ Tucídides. Història de la Guerra del Peloponnès, I, 112
* ↑ Titus Livi. Ab Urbe Condita, III, 31
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 157-158 [Consulta: 16 abril 2022].
* ↑ Titus Livi. Ab Urbe Condita, III, 65
* ↑ Diodor de Sicília, Biblioteca històrica, XII, 27
* ↑ «Agathon». 1911 Encyclopædia Britannica, Volume 1.
# Abaurregaina

Abaurregaina (en basc, oficialment bilingüe Abaurregaina/Abaurrea Alta) és un municipi de Navarra, a la comarca d'Auñamendi, dins la merindad de Sangüesa.

## Demografia

Evolució demografica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 192 | 185 | 171 | 167 | 164 | 160 | 156 | 157 | 150 | 147 | 142 |
| Fonts: Abaurregaina/Abaurrea Alta i Institut d'Estadística de Navarra |||||||||||
# Abu Nasir Baha al-Din Sabur ibn Ardashir

Abu-Nasr Bahà-d-Din Sàbur ibn Ardaixir (Xiraz, 942 - Bagdad, 1025) fou visir dels buwàyhides de Fars. Primer fou primer delegat del visir de Xàraf-ad-Dawla (987-989), però després va esdevenir visir el 990 sota Bahà-ad-Dawla (989-1012), tot i que fou poc temps, tornant a ser nomenat el 996 a Xiraz exercint fins al 999/1000 i després nomenat a Bagdad delegat del visir Abu-Alí al-Muwàffaq el 1000. Va passar temporades a la Batiha on tenia propietats. Va morir el 1025 a Bagdad quan tenia 86 anys.

## Referències

* ↑ Enciclopèdia de l'Islam, VIII, 713 i 714
# 2045

L'any 2045 (MMXLV) serà un any comú que començarà en dissabte segons el calendari gregorià, l'any 2045 de l'era comuna (CE) i Anno Domini (AD), el 45è any del tercer mil·lenni, el 45è any del segle xxi, i el sisè any de la dècada del 2040.

## Esdeveniments previstos
### Resta del món

* 12 d'agost - Un eclipsi solar es produirà des del nord de Califòrnia fins a Florida.
* El futurista Ray Kurzweil prediu una singularitat tecnològica per al 2045, és a dir, un cicle de recursiu auto-millora de màquines intel·ligents, que provoca un desenvolupament tecnològic explosiu.
* Basat en les idees de Ray Kurzweil, la revista "Time" prediu que els humans seran immortals per aquest any.
* Les projeccions demogràfiques "preveuen que la població d'Egipte superi aquest any a Rússia", segons Niall Ferguson.
* Dues de les ciutats més grans del Japó - Tòquio i Osaka estaran connectades per una ruta directa d'alta velocitat.
* Segons un estudi de la NASA de 2003, una missió tripulada i la posterior colonització de la Lluna de Júpiter podrien ser possibles al llarg d'aquest any.

## Referències

* ↑ «Esdeveniments extraterrestres per a 2045» (en anglès). [Consulta: 19 novembre 2018].
* ↑ Lamb, Gregory M. «Progress at light speed: Ray Kurzweil». USA Today, 10-12-2005 [Consulta: 28 gener 2008].
* ↑ Grossman, Lev. «Singularity: Kurzweil on 2045, When Humans, Machines Merge - TIME». Content.time.com, 10-02-2011. [Consulta: 11 novembre 2015].
* ↑ "The Year the World Really Changed," Newsweek, novembre 16, 2009
* ↑ Arxivat 19 November 2011$^{[Datemismatch]}$ a Wayback Machine.
* ↑ «High Power MPD Nuclear Electric Propulsion (NEP) for Artificial Gravity HOPE Missions to Callisto» (PDF). Trajectory.grc.nasa.gov. Arxivat de l'original el 2012-07-02. [Consulta: 11 novembre 2015].